మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
యాపిల్ ఐపాడ్ ప్రో అమ్మకాల తిప్పలు!
TNN | Updated:
Sep 16, 2015, 01:18PM IST
ఆర్భాటంగా విడుదలైన యాపిల్ ఐప్యాడ్ ప్రో అమ్మకాలు ఆశించిన రీతిలో జరగకపోవడంతో ఆ సంస్థలో గుబులు మొదలైంది. ఇప్పటివరకు విడుదలైన ఐప్యాడ్ లతో పోలిస్తే ఈ కొత్త ఐప్యాడ్ ప్రో అత్యంత శక్తిమంతమని యాపిల్ చెప్పినప్పటికీ కొనుగోలుదారుల్లో ఆసక్తి రావడం లేదు. పేరుకు ఐ ప్యాడ్ ప్రో అయినప్పటికీ ఇందులో సరికొత్తగా వ్యాపార వర్గాలకుపయోగపడే ఫీచర్లేవీ లేవంటున్నారు. యాపిల్ సంస్థకు అమ్మకాల పరంగా ప్రపంచ వ్యాప్తంగా పెద్ద వ్యాపార సంస్థల నుండి మంచి ఆదరణే ఉంది. కానీ ఈ ప్రో దగ్గరకొచ్చేసరికి పరిస్థితి తిరగపడింది. బోలెడంత డబ్బు పోసి ఏమాత్రం అధునాతన ఫీచర్లు లేని ఉత్పాదనను కొనుగోలుచేయడానికి పెద్ద కంపెనీలు ఇష్టపడటం లేదు. తన నూతన ఐ ప్యాడ్ ప్రో విడుదల చేసే సమయంలో యాపిల్ సంస్థ , ఆ ఉత్పాదనకు బాగా గిరాకీ ఉంటుందని భావించింది. ఆయా కంపెనీలు ప్రస్తుతం తమ వద్ద ఉన్న ఇతర సంస్థల పరికరాలను వదిలేసి ఐప్యాడ్ ప్రోకు మారిపోతారనుకుంది.